Az első önálló kisfilmje Hazug címmel készült el saját finanszírozásból, melynek nemzetközi premierjét a 72. Cannes-i Filmfesztivál kísérőeseményén, a Global Short Film Awards díjátadó-gálaestjén tartották. Több nemzetközi sikerrel is büszkélkedhet, a személyes élményeiből íródott kisfilmjéért összesen 16 díjat nyert el, ebből négyszer a legjobb elsőfilmes rendezőnek járó kitüntetést, illetve a European Cinematography Awards neki ítélte a legjobb európai operatőrnek járó díjat.